CELEX: 32008D0733
Language: hu
Date: 2008-09-15 00:00:00
Title: A Tanács 2008/733/ KKBP határozata ( 2008. szeptember 15. ) a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről szóló 2004/694/KKBP közös álláspont végrehajtásáról

16.9.2008   
            
            
               HU
            
            
               Az Európai Unió Hivatalos Lapja
            
            
               L 247/63
            
         
      A TANÁCS 2008/733/ KKBP HATÁROZATA
   
   (2008. szeptember 15.)
   a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről szóló 2004/694/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2004/694/KKBP közös álláspontra (1), és különösen annak 2. cikkére, az Európai Unióról szóló szerződés 23. cikke (2) bekezdésének második francia bekezdésével összefüggésben,
   mivel:
   
               (1)
            
            
               A 2004/694/KKBP közös álláspontnak megfelelően a Tanács intézkedéseket fogadott el minden olyan pénzeszköznek és gazdasági forrásnak a befagyasztására, amelyek olyan, az említett közös álláspont mellékletében szereplő természetes személyekhez tartoznak, akiket az ICTY vád alá helyezett.
            
         
               (2)
            
            
               Radovan KARADZIC nevét a 2008. július 30-i ICTY-őrizetbe történő átszállítását követően törölni kell a jegyzékből.
            
         
               (3)
            
            
               Ennek megfelelően a 2004/694/KKBP közös álláspont mellékletében megállapított jegyzéket módosítani szükséges,
            
         A KÖVETKEZŐKÉPPEN HATÁROZOTT:
   1. cikk
   A 2004/694/KKBP közös álláspont mellékletének helyébe e határozat melléklete lép.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.
   
      Kelt Brüsszelben, 2008. szeptember 15-én.
      
         
            a Tanács részéről
         
         
            az elnök
         
         B. KOUCHNER
         
      
   
   
      (1)  HL L 315., 2004.10.14., 52. o.
   
      MELLÉKLET
      
         
            „MELLÉKLET
            Az 1. cikkben említett személyek jegyzéke
            
                         
                     
                     
                        Személy
                     
                     
                        Indoklás
                     
                  
                        1.
                     
                     
                        Név: HADZIC Goran (férfi)
                        Születési idő: 1958. szeptember 7.
                        Születési hely: Vinkovci, Horvátország
                        Szerb állampolgár
                     
                     
                        az ICTY vád alá helyezte, és még szabadlábon van
                        Vádemelés: 2004. június 4.
                        Ügyszám: IT-04-75
                     
                  
                        2.
                     
                     
                        Név: MLADIC Ratko (férfi)
                        Születési idő: 1948. március 12.
                        Születési hely: Bozanovici, Kalinovik járás, Bosznia-Hercegovina
                        Bosznia-hercegovinai állampolgár
                     
                     
                        az ICTY vád alá helyezte, és még szabadlábon van
                        Első vádemelés: 1995. július 25.; második vádemelés: 1995. november 16.; módosított vádemelés: 2002. november 8.
                        Ügyszám: IT-95-5/18”